Gandia estrena un nou servei de lloguer de bicicletes sense bases
01 agost 2019

## Gandia estrena un nou servei de lloguer de bicicletes sense bases01 agost 2019Última actualització: 14 juliol 2025

![](../gestion/img/CarolaWoodward_2271.JPG)  
  

El regidor delegat de Turisme, **Vicent Mascarell**; acompanyat per **Juanvi Puig**, responsable de Bee Rent Ltd; han presentat aquest matí en roda de premsa el nou servei de bicicletes de lloguer, una iniciativa que vol fomentar els desplaçaments sostenibles i respectuosos amb el medi ambient, en substitució dels vehicles de motor i que s'emmarca dins de les mesures que l'executiu municipal ha vingut implantant des de la passada legislatura.  
  
Mascarell ha informat que es tracta de la segona ciutat on s implanta aquesta empresa després de Cullera. "_Aspirem que el servei vaja més enllà de la temporada estival i esperem que el servei ens ajude a millorar el hàndicap de la mobilitat entre la ciutat i la platja. Els donem la benvinguda i esperem que turistes i residents utilitzen aquest nou sistema de mobilitat. Es tracta de donar una nova alternativa al ciutadà perquè se sume a la mobilitat sostenible i saludable_".  
  
Tal com ha indicat Puig, una de les novetats d'aquest nou servei és que les bicicletes no tenen una estructura d'enganxament o ancoratge i que es gestiona mitjançant una APP, "Bee Rent Ltd", que es troba disponible a les aplicacions Android i IOS. En total, s'han instal·lat unes 60 bicicletes tot i que l'objectiu és superar les 240.  
  
"_El gran avantatge del sistema és que no utilitza bases sinó que pots deixar-la en les zones de pàrquing establertes per l'APP. El cost del servei és d'1 € per 20 minuts tot i que l'empresa està estudiant la posada en marxa d'un abonament mensual_".